I. El Projecte de decret legislatiu que se sotmet a dictamen modifica la Llei 10/1981 de 2 de desembre de creació de l'Institut Català de Serveis a la Joventut a fi d'adaptar-la a la Llei estatal 30/1992 de 26 de novembre –LPC– en virtut de la delegació legislativa atorgada per la Llei del Parlament 2/1994 de 24 de març.
La competència i l'objecte de la intervenció de la Comissió Jurídica Assessora cal definir-la de la manera següent:
El nostre ordenament (article 3.1.a del Decret legislatiu 1/1991 de 25 de març que regula aquest alt òrgan consultiu del Govern de la Generalitat) exigeix preceptivament aquest dictamen per vetllar perquè l'exercici de la delegació " se mantenga en los límites de la autorización " (SSTS de 21 de gener i 20 de juny de 1986 4 de febrer i 20 de maig de 1987 entre d'altres).
Consegüentment aquest dictamen ha d'examinar si el Projecte de decret legislatiu s'ajusta a l'autorització del Parlament i si s'han produït infraccions de procediment.
Cal recordar que el valor de llei del Decret legislatiu ho és en què la mesura que s'ajusta a la delegació o autorització del Parlament (Dictamen 24/90 d'1 de juliol) i que els dos possibles motius d'impugnació jurisdiccional són la infracció dels termes de la delegació o la manca d'intervenció preceptiva de l'alt òrgan consultiu del Govern.
Atès que com després es dirà s'ha fixat un termini d'exercici de la delegació conferida el Projecte de decret legislatiu s'ha d'aprovar abans del seu venciment.
És per aquesta raó que d'acord amb la petició formal de l'òrgan consultant aquesta Comissió emet el Dictamen amb urgència i no fa ús de la facultat de fer-ho en el termini de dos mesos previst com a normal a l'article 12 del Decret legislatiu 1/1991.
Els termes de l'autorització atorgada al Govern es poden recordar així:
a) els textos legals susceptibles d'adaptació es detallen en l'annex (art. 1.1).
d) Un cop el Govern hagi aprovat el decret o els decrets legislatius els ha de trametre al Parlament de Catalunya als efectes del que estableix l'article 127 del Reglament d'aquest (art. 4) és a dir per al control addicional de la legislació delegada que correspon que sigui efectuat pel Parlament (art. 127 esmentat).
L'annex al qual es remet l'article 1.1 de la Llei 2/1994 inclou la Llei 10/1981 de 2 de desembre.
El recurs ordinari apareix regulat a la secció 2a (art. 114 a 117) del capítol II del títol VIII de la Llei 30/1992; el recurs de revisió i la reclamació prèvia a l'exercici d'accions civils i laborals matèries a les quals també fa referència el Projecte de decret legislatiu estan regulades respectivament en els articles 118 i 119 i 120 a 126 de l'esmentada Llei 30/1992 que constitueix per tant el marc normatiu en què la proposta objecte d'aquest dictamen s'insereix i són els principis i criteris que han de regir en aquest cas l'exercici de la delegació legislativa com expressament diu l'article 1.2 de la Llei 2/1994.
El Projecte de decret legislatiu s'acompanya d'una memòria on es recullen les motivacions de la proposta i la resta d'elements exigits per l'article 63 de la Llei 13/1989 de 14 de desembre.
Es fa constar que només la Llei 10/1981 quedarà afectada i que la nova disposició no comporta un cost addicional per a l'Administració i els seus beneficis no seran de caire quantitatiu.
L'expedient conté també l'informe dels serveis jurídics previst a l'article 65 de la Llei 13/1989.
Per tant en la tramitació del Projecte de decret legislatiu que se sotmet a consulta s'han complert els tràmits legalment exigits per tal d'assegurar la legalitat l'encert i l'oportunitat de la norma projectada.
V. Les normes projectades s'ajusten a l'ordenament jurídic i consisteixen fonamentalment en modificar els apartats 1 i 3 de l'article 8 de la Llei 10/1981 de 2 de desembre per a establir després que els recursos procedents contra els actes administratius de l'Institut Català de Serveis a la Joventut seran els establerts en les normes sobre procediment administratiu aplicables a Catalunya regular peculiaritats del recurs ordinari de l'extraordinari de revisió i de l'exercici d'accions civils i laborals.
Pel que fa al punt b de l'apartat 1 "el recurs extraordinari de revisió s'ha d'interposar sempre davant l'òrgan administratiu que l'hagi dictat" aquesta última expressió en referir-se a actes administratius hauria de ser en plural.
No obstant això el Projecte redacta de nou l'article 4.3 de la mateixa Llei 10/1981 sobre requisits per a la vàlida constitució i presa d'acords del consell rector de l'Institut i aquesta modificació és de dubtosa oportunitat per les raons següents:
a) la matèria és orgànica i no procedimental.
La Llei 30/1992 la regula dins del seu títol II " De los órganos de las Administraciones Públicas "; b) Aquesta matèria és un dels objectes del recurs d'inconstitucionalitat interposat per la Generalitat contra la Llei 30/1992.
Donat el termini per a exercir la delegació (art. 2 de la Llei 2/1994) es troba a faltar la inclusió (que sí que es conté en altres projectes de decrets legislatius) d'una disposició final que ordeni l'entrada en vigor el mateix dia de la seva publicació oficial.
En no formular-se observacions essencials al Projecte aquest pot fer constar en el preàmbul tal com es proposa que es dicta de conformitat amb el dictamen emès per la Comissió Jurídica Assessora (art. 5.3 del Decret legislatiu 1/1991).
En el preàmbul cal suprimir la paraula "conseller" que precedeix a les de "titular del Departament de la Presidència" atès que aquest Departament no té conseller.
Una vegada considerades les observacions que s'han formulat en el fonament V es pot elevar al Govern per a la seva aprovació el Projecte de decret legislatiu pel qual es modifica la Llei 10/1981 de 2 de desembre de creació de l'Institut Català de Serveis a la Joventut a fi d'adaptar-la a la Llei 30/1992 de 26 de novembre.